laion/Wikipedia-Exotic huggingface dataset:
הר מרטין (ארץ פאלמר)

הר מרטין (באנגלית: Mount Martin) הוא הר בחוף המזרחי של ארץ פאלמר, שבאנטארקטיקה. גובהו של ההר 1,360 מטרים מעל פני הים; הר מרטין הוא ההר ה-1,835 בגובהו באנטארקטיקה. מדרונותיו הדרום-מזרחיים של ההר הם מצוקי סלע בולטים, חשופים מקרח. ההר ממוקם בשולי האזור שנחקר על ידי המשלחת הבריטית אל ארץ גרהאם בשנת 1936. ההר צולם מהאוויר בשנת 1940 על ידי השירות האנטארקטי של ארצות הברית, ובשנת 1947 ההר צולם מהאוויר על ידי משלחת החקר האנטארקטית רון, בפיקודו של פין רון. ההר מופה על ידי משלחת החקר האנטארקטית רון, אשר, בשילוב עם הסקר האנטארקטי הבריטי ערכו סקרים על הקרקע לצורך מיפוי ההר. שמו של ההר ניתן לו על ידי פין רון. רון קרא להר על שם מהנדס האלקטרוניקה אורוויל מרטין (Orville Martin), אשר סייע בתכנון ובהשגת ציוד הרדיו הנדרש למשלחתו של רון. הר מרטין באתר הסקר הגאולוגי של ארצות הברית הר מרטין באתר הגאזט האנטארקטי של ממשלת אוסטרליה הר מרטין באתר הגאזט האנטארקטי המשווה SCAR של ממשלת אוסטרליה הר מרטין באתר peakery (מרחקים לאתרים סמוכים) מפת אזור הר מרטין מידע גאוגרפי והיסטורי [https://peakery.com/mount-martin-antarctica/ מידע על גובה ההר
יעוש

יעוש או יעיש הוא דמות מקראית, בנו של עשו ואהליבמה. ליעוש היו שני אחים: יעלם וקרח, ושני אחים למחצה: רעואל ואליפז בחרסי שומרון נמצא השם יעש שהוא ככל הנראה יעוש או יעיש ויש הסוברים שזהו גם שמו של אחד משליטי כוש הדרומית, מה שכיום הוא דרום ארץ ישראל, הנקרא יעוס. יש חוקרים הסוברים שהשם יעוש מגיע מהאל הערבי יע'ות' והם מסתמכים על תרגום השבעים וכתבים אחרים. ככל הנראה, גם השם יעוש וגם השם יועש מגיעים שניהם מהפועל עוש או עיש, הלקוח כנראה מהפועל הערבי ע'את' שפירושו עזר. לפי סברה זאת, פירוש השם יעיש הוא שם המביע תקווה שהאל יעזור לילד. ספר בראשית, פרק ל"ו, פסוק ה' ספר דברי הימים א', פרק א', פסוק ל"ה ראו אנציקלופדיה מקראית כרך ג ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
יוהאן אונטרווגר

יוהאן "ג'ק" אונטרווגר (בגרמנית: Johann "Jack" Unterweger;‏ 16 באוגוסט 1950 – 29 ביוני 1994) היה רוצח סדרתי בין לאומי. אונטרווגר נולד לעבריינית איטלקייה ולחייל משוחרר אמריקאי. לאחר שאימו נכלאה, הוא עבר לגור אצל סבו באוסטריה, וסייע לו לגנוב חיות משק מחוות. כבר כנער, אונטרווגר הורשע ונאסר מספר פעמים מסיבות מגוונות. בשנת 1976, בגיל 26, הורשע אונטרווגר ונאסר באוסטריה, באשמת רצח תיירת גרמנייה בת 18 שביצע שנתיים קודם לכן. הוא הרגה על ידי חנק באמצעות חזייתה. כאסיר, הוא כתב סיפורת ושירה, שנמכרה היטב במולדתו. בעקבות זאת הופעל לחץ לשחרורו מצד האליטה האמנותית במדינה. מסע זה התחיל בשנת 1985 והשתתפו בו מיטב אנשי הרוח האוסטרים, כולל כלת פרס נובל לספרות, אלפרידה ילינק, וחתן פרס נובל, גינטר גראס, כמו גם פוליטיקאים בולטים. לבסוף שוחרר על תנאי בשנת 1990, לאחר ששכנע את הרשויות כי השתקם. עם שחרורו, אונטרווגר הפך למעין ידוען ולכתב חוץ פלילי בעיתונות. משרתו החדשה אפשרה לו לקבל מידע מהמשטרה, שסייע לו בהמשך דרכו כרוצח. הוא חזר לרצוח חודש אחר שחרורו, והתמקד ברציחת נשים. הוא רצח נשים בגרמניה, צ'כוסלובקיה וארצות הברית. בסופו של דבר, משטרת אוסטריה החלה לחשוד בו, אך משטרת לוס אנג'לס, העיר שבה שהה באותו זמן, לא הצליחה למצוא הוכחות שקושרות אותו לרצח עובדות המין שנרצחו בתחומה. עד להעלאת החשדות, משטרת לוס אנג'לס אף נהגה לקחת את אונטרווגר, כעיתונאי, לסיורים באזורי פשע. המידע שקיבל בסיורים אלו עזר לו בהמשך. בשנת 1992, אונטרווגר נתפס בפלורידה בעזרת מרשלים אמריקאים, במצוד בינלאומי, שערכה משטרת אוסטריה. המצוד עבר דרך מספר מדינות בכמה יבשות. אל אונטרווגר התלוותה במצוד חברתו, ביאנקה מארק. מעריכים כי אונטרווגר רצח בין 12 ל-15 נשים. הוא התאבד בכלא, בשנת 1994, אחר שהורשע ברצח תשע נשים בין 1990 ל-1992. ויין אדם פורד טד בנדי המרטש מאטלנטה יוהאן אונטרווגר, במסד הנתונים הקולנועיים IMDb (באנגלית) "Murderer's 'final freedom': The bizarre life of Jack Unterweger, poet". The Independent. 1994-07-03. נבדק ב-4 בפברואר 2017. {{cite news}}: (עזרה) Crain, Mary Beth (30 באפריל 2008). "Seduction and Despair: Hearing John Malkovich". L.A. Weekly. אורכב מ-המקור ב-17 ביוני 2018. {{cite news}}: (עזרה) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יעלם

יעלם הוא דמות מקראית, בנו של עשו ואהליבמה. ליעלם היו שני אחים: יעוש וקרח, ושני אחים למחצה: רעואל ואליפז. מקור השם יעלם הוא מהשורש הערבי ע'לם שפירושו הוא: היה חזק, התבגר או נהיה עלם. יש דיון בין החוקרים האם השם יעלם בעברית הוא בהקשר של עלם אך פועל בעתיד או שזה אינו פועל. ספר בראשית, פרק ל"ו, פסוק ה' ספר דברי הימים א', פרק א', פסוק ל"ה ראו אנציקלופדיה מקראית כרך ג ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
קרח בן עשו

קרח (בכתיב מלא: קורח) הוא דמות מקראית, בנו של עשו ואהליבמה אשר נולד להם בארץ כנען. לקרח היו שני אחים: יעוש ויעלם, ושני אחים למחצה: רעואל ואליפז. לקרח בן עשו היה אחיין, בנו של אליפז, אשר גם נקרא קרח הוצע שהשם קרח מקורו בשם העצם קרח (אדם חסר שערות בראשו) אך דעה זו לא מבוססת. ספר בראשית, פרק ל"ו, פסוקים ה'–י"ד ספר דברי הימים א', פרק א', פסוק ל"ה ספר בראשית, פרק ל"ו, פסוק ט"ז ראו אנציקלופדיה מקראית כרך ז ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
הר מרטין (ארץ אואטס)

הר מרטין (באנגלית: Mount Martyn) הוא פסגה, וסביבה סלעים חשופים מקרח, בהרי לאזארב, בארץ אואטס, שבאנטארקטיקה. הפסגה ממוקמת 6 קילומטרים מדרום לפסגת אלד. ההר הוא מצוק הסלע הבולט ביותר, ממערב לקרחון מאטוסביץ'. גובהו של ההר 845 מטרים מעל פני הים; הר מרטין הוא ההר ה-4,426 בגובהו באנטארקטיקה. ההר צולם מהאוויר לראשונה על ידי צי ארצות הברית בין השנים 1946–1947, במסגרת מבצע קפיצה לגובה. ההר צולם בשנית מהאוויר ב-29 בפברואר 1959 על ידי משלחת החקר האנטארקטית הלאומית של אוסטרליה, בפיקודו של פיליפ לו. ההר נקרא על שם די. אף. מרטין (D.F. Martyn), חבר בוועדה המתכננת של משלחת החקר האנטארקטית הלאומית של אוסטרליה. הר מרטין באתר הסקר הגאולוגי של ארצות הברית הר מרטין באתר הגאזט האנטארקטי של ממשלת אוסטרליה בק מרטין באתר הגאזט האנטארקטי המשווה SCAR של ממשלת אוסטרליה תצלום לוויין של הר מרטין מידע גאוגרפי והיסטורי הרי אנטארקטיקה לפי גובהם
רבמ"ד

רבמ"ד (הלחם של המילים "רב ממדים") הוא מרכז מסחרי בעיר קריית מוצקין. מן הראשונים בישראל בתצורת "קניון". הרבמ"ד הוקם בשנת 1983 כמיזם חלוצי ציוני בהובלת ראש העירייה, משה גושן, וכן בשיתוף יזמים מקומיים. הרבמ"ד הוא מרכז קניות מסוג "קניון" והוא מהראשונים שהוקמו בישראל תחת קטגוריה זו. לפני הקמת הרבמ"ד, שימש חלק מהמבנה הנוכחי את חברת "שק"ם", שעסקה במסחר בתחום המזון. למרות החלפת הבעלות וכן שינויו של שם המקום ואופיו, הוא נותר ידוע בפי מקומיים במשך שנים רבות בשם "שק"ם", זכר למבנה המיתולוגי[דרוש מקור]. נכון לשנת 2021 כולל המרכז המסחרי 73 בתי עסק, בתחומים מגוונים כגון הסעדה, צורפות, מזון, הלבשה תחתונה, אופטיקה, הנעלה, מכשירי חשמל וכן, סופרמרקט מרשת "שופרסל". קרית-מוצקין היא עיר תאומה של העיר הגרמנית באד קרויצנך (אנ'). אי לכך, הסכם שיתוף פעולה הושג בין הנהלת הרבמ"ד לבין מרכז הקניות "איינקאופצנטרום" בעיר באד קרויצנך בשנת 2017, והוא כולל הסכמים שונים בתחומי ייבוא וייצוא, פרסום ותרומה לקהילה. מדיה וקבצים בנושא רבמ"ד בוויקישיתוף יצחק שוורץ, נוף הקריות ישתנה, מעריב, 28 במרץ 1960 https://www.allgemeine-zeitung.de/lokales/bad-kreuznach/stadt-bad-kreuznach/bad-kreuznach-sud-west-wird-zum-bankenviertel_20077951
Floating Through Space

Floating Through Space (בעברית: צף בחלל) הוא סינגל שהוקלט על ידי הזמרת-יוצרת האוסטרלית סיה ביחד עם המפיק מוזיקלי הצרפתי דייוויד גטה. השיר יצא לאור ב-19 בפברואר 2021, כסינגל רביעי מתוך אלבום הפסקול Music – Songs from and Inspired by the Motion Picture, על ידי חברות התקליטים אטלנטיק רקורדס ומאנקי פאזל מיוזיק. סיה הודיעה על צאתו של השיר ב-3 בפברואר 2021, יום לפני יציאתו הרשמית. במקור יצא השיר כסינגל שיווקי באיטליה ב-19 בפברואר 2021. זהו השיר השביעי של סיה יחד עם גטה שיצא כסינגל רשמי, בעקבות הסינגלים הקודמים "Titanium" ,"She Wolf (Falling to Pieces)" ,"Bang My Head" ,"Helium" ,"Let's Love" ,"Flames", ושיתוף פעולה עשירי בסך הכל. השיר נכתב על ידי סיה יחד עם גרג קורסטין. השיר בסגנון דאנס-פופ ומכיל צלילי סינתיסייזר חשמליים אופטימיים. השיר דומה יותר לסגנון מוזיקת הפופ של סיה מאשר לשיתופי הפעולה הקודמים שלה עם דייוויד גטה. הווידאו קליפ הנלווה שצולם לשיר בוים על ליאור מולכו והועלה לערוץ היוטיוב של סיה בשידור חי ב-4 בפברואר 2021, בסמוך לצאתו של הסינגל עצמו. הקליפ מייצג שלושה גולשי סקייטבורד, שלובשים כל אחד את פאות שחורות-לבנות בדמותה של סיה, עיניהם מוסתרות והם מבצעים פעלולים בסקייטפארק. מידע על הסינגל "Floating Through Space" באתר מיוזיק בריינז מידע על השיר "Floating Through Space" באתר AllMusic מילות השיר "Floating Through Space" באתר Genius סרטון השיר "Floating Through Space" באתר יוטיוב מידע על הרצועה "Floating Through Space" באתר ספוטיפיי גרג קורסטין, דייוויד גטה, טובי גרין, מייק הוקינס David Guetta & Sia drop impressive ‘Floating Through Space’: Listen (באנגלית), נבדק ב-2021-02-03 Sia and David Guetta Release New Single ‘Floating Through Space’ And Official Music Video (באנגלית), נבדק ב-2021-02-06 "Floating Through Space" with @DavidGuetta will be here TOMORROW @ 8am ET ✨ - Team Sia, instagram SIA & DAVID GUETTA "Floating Through Space" - Radio Date: 19/02/2021, radiodate David Guetta, Sia flex their serial collaborator status with 10th output, 'Floating Through Space', dancingastronaut New Music Review: Top 5 Songs Released January 31–February 7, ourcommunitynow Sia & David Guetta – Floating Through Space, dance-charts Sia and David Guetta - Floating Through Space (Official), סרטון באתר יוטיוב (אורך: 2:57) New Music Thursday: Demi Lovato, Daya & Sia have new tracks out today - Music News - ABC News Radio, abcnewsradioonline, ‏2021-02-04 (באנגלית) Floating Through Space - Single by Sia, David Guetta, נבדק ב-2021-02-04 Album Floating Through Space, Sia, נבדק ב-2021-02-04 SIA & DAVID GUETTA "Floating Through Space", נבדק ב-2021-02-19
קיילב אגאדה

קיילב אפוצ'י אגאדה (באנגלית: Caleb Apochi Agada; נולד ב-31 באוגוסט 1994) הוא כדורסלן ניגרי-קנדי, המשחק בעמדת הקלע והסמול פורוורד בפרומיתיי ובנבחרת ניגריה. אגאדה החל את דרכו באוניברסיטת אוטווה שם שיחק ארבע עונות. בעונת 2016/2017, עונתו האחרונה במכללה, הוא העמיד ממוצעים של 14.9 נקודות, 6.4 ריבאונדים ו-3.3 אסיסטים למשחק. בשנת 2017, לאחר שלא נבחר בדראפט ה-NBA ב-2016, החל אגאדה לשחק בפראט מהליגה הספרדית השנייה. הוא העמיד ממוצעים של 14.4 נקודות, 4.5 ריבאונדים ו-3.3 אסיסטים. בשנת 2018 חתם אגאדה במלייה, שם העמיד ממוצעים של 12 נקודות, 6.4 ריבאונדים ו -2.2 אסיסטים. הוא שיחק לסירוגין גם בהמילטון האני באדג'רס הקנדית שם שיחק בשני משחקים בממוצעים של 10 נקודות, 7.5 ריבאונדים ו-4 אסיסטים. בעונת 2019/2020 המשיך אגאדה במלייה בלונסטו והעמיד ממוצעים של 14.7 נקודות, 5.3 ריבאונדים ו-3.7 אסיסטים. ב-19 במאי 2020, חתם בהפועל באר שבע מהליגה הישראלית בחוזה עד תום העונה עם אופציה לעונה נוספת. אגדה העמיד ממוצעים של 15 נקודות, 6 ריבאונדים, 3 אסיסטים ו-2 חטיפות למשחק. ב-26 ביולי, הוחלט לממש את האופציה שלו לעונה נוספת. אגאדה נבחר לשחקן חודש נובמבר 2020 לאחר שהעמיד ממוצעים של 26.3 נקודות, 7.0 ריבאונדים, 5.8 אסיסטים ו-2.8 חטיפות עם מדד 32.5. בשנת 2021 ישחק אגאדה בליגת הקיץ של ה-NBA עבור הדנוור נאגטס. אגאדה זומן בעבר לנבחרת קנדה. בנוסף, זומן אגאדה לנבחרת ניגריה במהלך משחקי המוקדמות של גביע העולם בכדורסל 2019. בקמפיין המוקדמות העמיד אגאדה סטטיסטיקה של 4.3 נקודות, 4.7 ריבאונדים ו-4.3 אסיסטים. אגאדה זומן לסגל הרחב לקראת משחקי גביע העולם, אך נופה ולא שותף בסגל הסופי. פרופיל אולימפי, באתר olympedia.org פרופיל, באתר eurobasket אגאדה במקום פטרוסלי בהפועל באר שבע, באתר מנהלת ליגת העל בכדורסל, ‏19 במאי 2020 אריה ליבנת, הפועל באר שבע האריכה את חוזיהם של קיילב אגאדה ואמיר בל, באתר הארץ, 21 ביולי 2020 שחקן חודש נובמבר: קיילב אגאדה, באתר מנהלת ליגת העל בכדורסל, ‏3 בדצמבר 2020
מארק ויסי

מארק אליסון ויסי (באנגלית: Marc Allison Veasey; נולד ב-3 בינואר 1971) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-33 של מדינת טקסס. טרם היבחרו לקונגרס ב-2012 היה ויסי, חבר המפלגה הדמוקרטית, חבר בית הנבחרים המדינתי של טקסס שם היה יושב הראש הזמני של הסיעה הדמוקרטית. ויסי נולד בראשית ינואר 1971, בנם של קוני וג'וזף ויסי. עם הוריו ואָחיו ראיין, ויסי ומשפחתו התגוררו במספר רב של בתי מגורים מושכרים בשכונת סטופ סיקס בפורט וורת'. כשהיה בן עשר התגרשו הוריו, ומארק ואחיו עברו להתגורר ביחד עם אמם אצל הסבתא שלהם. ויסי למד בבית הספר התיכון ארלינגטון הייטס השוכן בעיר הולדתו. כמו כן, הוא השלים לימודי תואר ראשון במדעים ובתקשורת המונים מאוניברסיטת ולסליאן טקסס (Texas Wesleyan University). טרם כניסתו לחיים הפוליטיים עבד ויסי כמורה מחליף וככתב לענייני ספורט, ואף כתב תסריטים עבור משרד פרסום. קיץ אחד התנדב עבור מרטין פרוסט, חבר בית הנבחרים של ארצות הברית מהמחוז ה-24 של טקסס. כעבור זמן מה התקבל לעבודה כנציג שטח, ועבד עבורו במשך חמש שנים. כתוצאה מחלוקה מחדש של מחוזות הבחירה בטקסס ב-2003, הפסיד פרוסט בבחירות לכהונה שנייה והובס בידי פיט סשנס. במקביל, ויסי התמודד אל בית הנבחרים המדינתי של טקסס במחוז הבחירה ה-95. בבחירות המקדימות שהתקיימו במפלגה הדמוקרטית גבר על נציגת המחוז המכהנת גלן לואיס עם 54% מקולות הבוחרים, ובבחירות הכלליות נבחר ללא התנגדות. הוא נבחר מחדש ב-2006, ב-2008 ובבחירות 2010. ויסי ייצג את המחוז ה-95 בבית הנבחרים המדינתי של טקסס בין השנים 2005–2013. בחלק משנים אלה אף שירת כיושב הראש הזמני של הסיעה הדמוקרטית. הוא נתן את חסותו לחקיקות שקראו ליצירת הכשרות מקצועיות בעולם הטכנולוגיה בבתי ספר תיכוניים. הוא חיבר גם הצעת חוק לכבודו של טים קול, סטודנט באוניברסיטת טקסס טק שבשוגג הורשע באונס סטודנט אחר בשנת 1985. לאחר שלטקסס הוספו מחוזות קונגרס בעקבות תוצאות מפקד האוכלוסין של ארצות הברית ב-2010, קם מחוז הקונגרס ה-33. לקראת בחירות 2012, הכריז ויסי על התמודדותו אל בית הנבחרים של ארצות הברית במחוז קונגרס חדש זה. ההרכב הדמוגרפי של המחוז עשה אותו למעוז דמוקרטי מובהק, בו 66% מתושביו הם היספנים ו-17% אפרו-אמריקאים. 11 מועמדים התמודדותו בבחירות המקדימות: ויסי סיים ראשון, אך לא גרף לפחות חמישים אחוז מהקולות אלא 37%. הוא העפיל לסיבוב מכריע מול עמיתו לבית הנבחרים המדינתי דומינגו גרסיה, עליו גבר לבסוף עם 53% מקולות הבוחרים. בבחירות הכלליות נבחר לנציג הראשון אי-פעם של מחוז הקונגרס ה-33. עם התכנסות הקונגרס ה-113 של ארצות הברית, ויסי הושבע לתפקידו. מאז הוסיף להיבחר אחת לשנתיים, ובהווה הוא חבר בוועדת המדע, הטכנולוגיה והחלל ובוועדת הכוחות המזוינים של בית הנבחרים. מדיה וקבצים בנושא מארק ויסי בוויקישיתוף אתר האינטרנט הרשמי של מארק ויסי בבית הנבחרים האמריקאי (באנגלית) מארק ויסי, ברשת החברתית פייסבוק מארק ויסי, ברשת החברתית אקס (טוויטר) מארק ויסי, ברשת החברתית אינסטגרם מארק ויסי, סרטונים בערוץ היוטיוב מארק ויסי, באתר המדריך הביוגרפי של הקונגרס של ארצות הברית (באנגלית) ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית) Texas redistricting: Redistmas, Southern-style, באתר דיילי קוס, 23 בנובמבר 2011 (באנגלית) Texas Rep. Veasey Defeats Domingo Garcia for Dem. Nomination, באתר NBCDFW‏, 31 ביולי 2012 (באנגלית) Get to Know the Newest Lawmakers From Texas, באתר טקסס טריביון, 8 בנובמבר 2012 (באנגלית)
שרון גניש

שרון גניש (נולדה ב-21 במאי 1983) היא דוגמנית ישראלית. גניש נולדה בלוס אנג'לס להורים ישראלים, בגיל שלוש לאחר שהוריה התגרשו היא עברה לישראל עם אמה וגדלה בראשון לציון, בגיל שש עשרה הכירה את הסוכן רוברטו בן שושן והייתה לאחת הדוגמניות המובילות בסוכנות שלו, לאחר מכן עברה להיות מיוצגת בסוכנות "יולי". היא הייתה הדוגמנית של חברת האיפור "איל מיקיאג'", הופיעה בפרסום למותג "ורסצ'ה" וצעדה בתצוגת אופנה שלו, היא גם הופיעה במספר תצוגות נוספות ודגמנה למספר מותגים בינלאומיים כגון גוצ'י. ב-2001 הייתה מועמדת לפרס דוגמנית השנה בטקס פרסי האופנה הישראלי, ב-2003 נבחרה על ידי המגזין האיטלקי "Photo Italy" כדוגמנית הטובה ביותר של השנה. ב-2007 הופיעה בקמפיין של חברת בגדי הים "בוניטה", אחרי כן דגמנה לגוטקס, ב-2015 נבחרה להוביל את הקמפיין של המעצב רונן חן. ב-2010 נישאה גניש לאיש עסקים יהודי-צרפתי והם מגדלים בישראל את ששת ילדיהם. אילנה שטוטלנד, "זכות השיבה: ראיון עם שרון גניש", מעריב nrg,‏ 15 במאי 2022 איתי יעקב, מאמהות לדוגמנות: שרון גניש חוזרת לביקיני, באתר Xnet‏, 20 ביוני 2005
חשיבות הדת לפי מדינה

להלן רשימת מדינות לפי חשיבות הדת לתושביהן. הטבלה שלהלן מבוססת על סקר עולמי של גאלופ משנת 2009 בו המשיבים התבקשו לענות על השאלה "האם דת חשובה בחיי היום-יום שלך?". אחוזי התשובות "כן" ו"לא" מפורטים להלן; בחלק מהמדינות הם לא מסתכמים ב-100% מכיוון שחלק מהמשיבים ענו "לא יודע" או לא ענו. לפי סקר ישן יותר משנת 2008 רשימת מדינות לפי אי-דת Crabtree, Steve. "Religiosity Highest in World's Poorest Nations". Gallup. נבדק ב-27 במאי 2015. {{cite web}}: (עזרה) (in which numbers have been rounded) GALLUP WorldView - data accessed on 17 January 2009
Changes (אלבום של פנדורה)

Changes (בעברית: שינויים) הוא האלבום השלישי של הזמרת השוודית פנדורה. האלבום יצא לאור ב-16 בדצמבר 1996 על ידי חברות התקליטים "MCA Records" ויוניברסל מיוזיק גרופ. האלבום הגיע למקום הרביעי במצעד האלבומים הפיני ולמקום ה-29 במצעד האלבומים השוודי. Pandora PANDORA - CHANGES (ALBUM) Japanese album certifications – パンドラ – チェンジズ Changes Pandora
מגילת פירנצה

מגילת פירנצה היא מגילה מצוירת, המתוארכת לעשור השני של המאה ה-14 ומתארת את מסעו של עולה רגל יהודי, החוצה ממצרים לארץ ישראל, שתיהן במרחב הגיאו-תרבותי הממלוכי, ומתעד את דיוקנם המצויר של מקומות קדושים ליהודים בארץ ישראל אותם פקד. המגילה שבה וזוהתה בספרייה הלאומית המרכזית פירנצה בשנת 2011 ונחקרה על ידי האוצרת, וחוקרת האמנות היהודית במוזיאון ישראל, רחל צרפתי. ככל הנראה צוירה במצרים או בארץ ישראל מקום מושבו החדש של המאייר אם עלה. המגילה נעדרת קולופון כך שהמחבר נותר חסר שם. שייכת לסוגת מגילות מאוירות של מקומות קדושים - 130 בקירוב, ממצא חריג ומבשר, שמקורה במזרח, במצרים ובארץ. יחודה האומנותי בהיותה מערכת שלמה של איורים עצמאיים - שפה צורנית המחליפה טקסט, תחת איורים שהם אילוסטרציה לכיתוב המאפיינים כתבי יד עבריים מאוירים מימי הביניים. המגילה מאששת מסורות לוטות בערפל. לדוגמה, "בתקופה הממלוכית ידוע כי ליהודים הייתה חזקה" בקבר הנביא שמואל. הציור המפורט והריאלי במגילה של ההיכל עם ספר תורה והמחיצה לעזרת נשים באתר הקבר, מראה חזקה יהודית במקום קודם למאה ה-15. דוגמה נוספת המשתקפת במערך המגילה ואיוריה נוגעת למיתוס גלילי קדום, שרווח משלהי העת העתיקה ועד ראשית ימי הביניים; זיהוי אתרי הכניסה לארץ ישראל, של שבטי ישראל - ירדן נגד יריחו ושל יעקב אבינו עם נשותיו - מעבר יבוק, דרכו שב לארץ, כמתואר במקרא, עם מיקום המנכיח את ההוויה המקראית בסביבה הגלילית - ים טבריה. מגילת פירנצה : מסע מצויר של עולה רגל יהודי מימי הביניים באתר יד בן צבי חידת מגילת פירנצה באתר יד בן צבי המלומד היהודי ממוצא איטלקי, דוד קסטלי (אנ'), קיטלג אותה בהתהפך המאה ה-19 כחסרת ערך אומנותי ומדעי ושיער את מועד יצירתה למאה ה-19 ידוע מחקרו של אלחנן ריינר בנושא קריאה מיתית של המקראות על ידי יהודי הגליל - הנכחת ההווייה המקראית בסביבתם הפיזית רונה טאוזינגר, המגילה הגנוזה, ישראל היום,26.2.2021
אדולף מנז'ו

אדולף מנז'ו (באנגלית: Adolphe Menjou;‏ 18 בפברואר 1890 – 29 באוקטובר 1963) היה שחקן קולנוע וטלוויזיה אמריקאי, שהקריירה שלו התחילה בתקופת הסרט האילם. הוא נולד ב-18 בפברואר 1890 בעיר פיטסבורג בפנסילבניה לאב צרפתי, אלברט מנז'ו ולאם אירית, נורה ג'ויס. הוא קיבל תואר בהנדסה מאוניברסיטת קורנל אך נמשך למשחק, עבר לניו יורק והחל להופיע במופעי וודביל ובסרטים אילמים. במלחמת העולם הראשונה שימש כנהג אמבולנס בחיל המשלוח האמריקאי באירופה. לאחר המלחמה עבר לקליפורניה החל להופיע בסרטים אילמים רבים ביניהם "השייח" עם רודולף ולנטינו ו"האישה מפריז" בבימויו של צ'רלי צ'פלין. הוא הסתגל במהירות לתקופת הסרטים המדברים והשתתף בסרטים רבים לרוב בתפקידי משנה של אדם לבוש בקפידה, אדיב ומנומס ובעל שפם מטופח. ב-1931 השתתף בתפקיד ראשי בעיבוד הקולנועי הראשון למחזה "כותרת ראשית" והיה מועמד על כך לפרס אוסקר לשחקן הטוב ביותר אך הפסיד לליונל ברימור ("נפש חפשייה"). ב-1937 שיחק בגרסה הראשונה של "כוכב נולד" לצידם של ג'נט גיינור ופרדריק מארץ'. מנז'ו היה תומך נלהב של המפלגה הרפובליקנית וב-1947 העיד בפני ועדת בית הנבחרים לפעילות אנטי-אמריקנית על כך ש"הוליווד הוא אחד ממרכזי הפעילות הקומוניסטית באמריקה והשלטון במוסקבה משתמש בזה כדי להפיל את המשטר בה". הוא היה חבר ב"ברית של תעשיית הקולנוע לשימור האידיאלים האמריקאים" (אנ') בה היו חברים גם ג'ון ויין, וולט דיסני, רוברט טיילור, ברברה סטנוויק, גרי קופר ועוד. ב-1948 שיחק לצידה של קתרין הפבורן בסרט "מצב האומה". הם היו בעלי דעות פוליטיות מנוגדות ושוחחו ביניהם רק לצורך הצילומים. ב-1959 שיחק בסרטו של סטנלי קובריק "שבילי התהילה" בתור הגנרל הצרפתי בולרד חסר המצפון שלא מהסס לשלוח חיילים למשימת התאבדות ומאשר הוצאות להורג לאלה שלפי דעתו כשלו בקרב. סרטו האחרון היה "פוליאנה" (1960) לצידה של היילי מילס. מנז'ו הופיע גם במספר תוכניות טלוויזיה. ב-1961 הופיע בתוכנית "חייו הסודיים של ג'יימס ת'רבר". מנז'ו היה נשוי שלוש פעמים. אשתו השלישית הייתה השחקנית וורה טיסדייל (אנ') איתה הופיע בסרט "שביל החלב" (1936). הם נישאו ב-1933 ונשארו נשואים 30 שנים עד מותו ב-1963 מדלקת הכבד ואמצו בן אחד. שלושת המוסקטרים (1921) השייח (1921), עם רודולף ולנטינו אישה מפריז (1923) בבימויו של צ'רלי צ'פלין מרוקו (סרט) (1930), עם גרי קופר ומרלן דיטריך כותרת ראשית (1931) הקץ לנשק (1932) תהילת הבוקר (1933), עם קתרין הפבורן גב' מרקר הקטנה (1934), עם שירלי טמפל כוכב נולד (1937), עם ג'נט גיינור ופרדריק מארץ' דלת הבמה (1937), עם קתרין הפבורן ילד הזהב (1939) עם ויליאם הולדן מצב האומה (1948), עם ספנסר טרייסי וקתרין הפבורן בת השגריר (1956), עם מירנה לוי צרור של אושר (1956), עם דבי ריינולדס ואדי פישר שבילי התהילה (1959), בבימויו של סטנלי קובריק פוליאנה (1960), עם היילי מילס מדיה וקבצים בנושא אדולף מנז'ו בוויקישיתוף אדולף מנז'ו, במסד הנתונים הקולנועיים IMDb (באנגלית) אדולף מנז'ו, באתר AllMovie (באנגלית) אדולף מנז'ו, במסד הנתונים הקולנועיים KinoPoisk (ברוסית) אדולף מנז'ו, באתר MusicBrainz (באנגלית) אדולף מנז'ו, באתר TCM פרטים על אדולף מנז'ו, באתר יוטיוב אדולף מנז'ו, באתר "Find a Grave" (באנגלית)
גריוטגיה

גריוטגיה (באיסלנדית: Grjótagjá) היא מערת לבה קטנה ליד אגם מיוואטן באיסלנד. יש בה מעיין חם. בתחילת המאה ה-18 התגורר שם העבריין ג'ון מרקוסון והשתמש במערה לרחצה. עד שנות השבעים, גריוטגיה היה אתר רחצה פופולרי. אבל במהלך ההתפרצויות בין השנים 1975 ל-1984 טמפרטורת המים עלתה ליותר מ־50 מעלות צלזיוס, אם כי מאז הטמפרטורה יורדת אט אט, והגיעה שוב אל מתחת ל-50 מעלות צלזיוס. מערת הלבה הסמוכה, Stóragjá, משמשת כאתר רחצה חלופי. גריוטגיה שימשה כמיקום לצילומי הפרק החמישי בעונה השלישית של "משחקי הכס", שנקרא "האש נשקה לו". מדיה וקבצים בנושא גריוטגיה בוויקישיתוף Paijkull, Carl Wilhelm (1868). A Summer in Iceland. Chapman and Hall. pp. 281–2.
2020 בנמיביה

אירועים בשנת 2020 בנמיביה. נשיא: האגה גיינגוב סגן נשיא: ננגולו מבומבה ראש הממשלה: סאארה קוגונגלווה מתמשך – מגפת הקורונה בנמיביה 14 במרץ – דיווח על מקרים ראשונים של קורונה בנמיביה. 17 במרץ – הנשיא האגה גיינגוב הכריז על מצב חרום. 28 במרץ – תחילת סגר כללי 6 באוקטובר – תחילת מהומות והפגנות על רקע אונס נשים מתמשך והעדר פעילות משטרה נמרצת. 31 בדצמבר – מספר מאומתים הגיע ל-23,941 מהם 205 נפטרו. מדיה וקבצים בנושא 2020 בנמיביה בוויקישיתוף https://twitter.com/newsonnbc/status/1267371726280720384 Namibia declares State of Emergency due to COVID-19 | United Nations in Namibia, namibia.un.org (באנגלית) https://www.reuters.com/article/us-health-coronavirus-namibia-idUSKCN21W2SC
טימאר (כפר)

טימאר (בהונגרית: Timár) הוא כפר במחוז סבולץ'-סטמאר-ברג שבצפון מזרח הונגריה. כמו יישובים רבים באירופה גם בטימאר מספר התושבים נמצא בירידה. כך, בשנת 1990 היה מספר התושבים 1,470 ובשנת 2020 רק 1,242 תושבים. הכפר ככל הנראה נהרס בזמן הפלישה המונגולית לאירופה ויושב לאחר מכן על ידי בעלי קרקעות, ובשנת 1800 נשרף כולו ושוב נבנה מחדש. בכפר קיימת כנסייה יוונית-קתולית שנבנתה בשנת 1795. בטימאר חיו יהודים בתקופות זמן שונות ובמקום קיים בית קברות יהודי. יהודים רבים מטימאר נרצחו בשואה. מדיה וקבצים בנושא טימאר בוויקישיתוף אתר האינטרנט הרשמי של טימאר נתוני הכפר באתר הלמ"ס ההונגרי בית הקברות היהודי בטימאר תיעוד יהודי סבולץ' שנרצחו בשואה מפקדי האוכלוסין של יהודי הונגריה, 1993
גן האו האו

גן האו האו (באנגלית: Doggy Day School) היא סדרת טלוויזיה מנופשת ברזיליאת-קנדית לילדים, שנוצרה על ידי קתי מוס. הסדרה שודרה לראשונה בערוץ ניקלודיאון החל מ-12 באוקטובר 2009 עד 17 באפריל 2011. בישראל החלה הסדרה להיות משודרת בדיבוב לעברית בערוץ הופ! ב-9 באוקטובר 2011. הסדרה היא בת 2 עונות ו-52 פרקים באורך 11 דקות. הסדרה עוקבת אחר חמישה כלבים: לוקאס, לילי, קודה, סוקי ופדרו, העוברים בכל פרק חוויות שונות ומשעשעות. לוקאס (Lucas) - כלב דלמטי. הוא נרגש וסקרן בקלות, אפילו גם במצבים קשים ביותר. לילי (Lili) - כלבת פודל מקסימה ועדינה. לפעמים היא מתחלפת, והיא אוהבת לרכל. היא גם מלאה ברעיונות מהנים. קודה (Koda) - האסקי סיבירי, אשר אוהב לצאת להרפתקאות. יש לו דמיון גדול ורצון להפוך לגיבור-על. סוקי (Suki) - כלבת ניופאונדלנד. היא מאוד צייתנית ורגישה. היא תמיד מוכנה לעזור לגורים האחרים. פדרו (Pedro) - כלב ביגל. הוא הכלב האינטליגנטי של הקבוצה, והוא אוהב לאכול ביסקוויטים. רוזי (Rosie) - הגננת של גן הכלבים. במאי הדיבוב בעברית היה עפרון אטקין, ומפיקת הדיבוב הייתה יונית עוזרי מנחם. "גן האו האו", במסד הנתונים הקולנועיים IMDb (באנגלית) גן האו האו, במיזם "אישים" לתיעוד היצירה הישראלית https://web.archive.org/web/20111126003216/http://hop.co.il/program.aspx?d=09/10/2011